18/10/2010 | Administración LocalMunicipal
Vedra
Urbanismo
Anuncio aprobación definitiva plan especial de ordenacion núcleo Cimadevila

Por acordo do Pleno do Concello, en sesión ordinaria de data 16 de setembro de 2010, aprobouse definitivamente o Plan Especial de Ordenación do Núcleo Rural coa finalidade de reaxustar parcialmente a aliñación dun vial municipal no lugar de Cimadevila (San Miguel de Sarandón): Dáse conta do expediente de aprobación definitiva do Plan Especial de Mellora do Núcleo Rural de Cimadevila, aprobado inicialmente por acordo da Xunta de Goberno Local, en sesión de data 8 de xuño de 2010, o Plan Especial de Mellora do Núcleo Rural de Cimadevila, que foi sometido a información pública durante o prazo de 20 días, mediante anuncio publicado no xornal La Voz de Galicia e no DOG número 128 de data 7 de xullo de 2010. Durante o período de información pública non se presentaron alegacións. Realizada a tramitación legalmente establecida co resultado que consta no expediente en trámite, proponse ó pleno a adopción do seguinte acordo: Primeiro.- Aprobar definitivamente o Plan Especial de Mellora do Núcleo de Cimadevila (San Miguel de Sarandón), redactado polo arquitecto Fernando Faya Martínez, para reaxuste parcial de aliñacións nun vial municipal no mencionado lugar de Cimadevila (San Miguel de Sarandón), quedando extinguida a suspensión de licenzas. Segundo.- Publicar o acordo de aprobación definitiva no DOG e o texto dos documentos que o integran, así coma o índice de planos do mencionado Plan Especial, no Boletín Oficial da Provincia. Terceiro.- Notificarlle o presente acordo ós propietarios catastrais afectados. Cuarto.- Comunicar á consellería competente en materia de urbanismo e ordenación do territorio a aprobación do Plan Especial mencionado, dándolle traslado dunha copia autenticada de dous exemplares do mesmo con todos os planos e documentos que o integran. Quinto.- Facultar ao Sr. Alcalde-Presidente para subscribir e asinar toda clase de documentos e en xeral para todo o relacionado con este asunto. O Pleno, por unanimidade dos asistentes, acorda aprobar a citada proposta”. En cumprimento do disposto no artigo 92.2º da Lei 9/2002, do 30 de decembro, de ordenación urbanística e protección do medio rural de Galicia, o anuncio de aprobación definitiva remiteuse ao Diario Oficial de Galicia para a súa publicación e o documento que conten a normativa e ordenanzas xúntase como anexo ao presente anuncio para a súa publicación no Boletín Oficial da Provincia de A Coruña. Contra este acordo, en aplicación do artigo 107.3 da Lei 30/1992, do 26 de novembro, do réxime xurídico das administracións públicas e do procedemento administrativo común, e dado que aproba unha disposición de carácter xeral, poderá interpoñerse recurso contencioso administrativo diante do Xulgado do Contencioso-Administrativo que proceda, no prazo de dous meses a contar dende o día seguinte á recepción da presente notificación, de conformidade co disposto no artigo 46 da Lei 29/1998, de 13 de xullo, da xurisdición contencioso-administrativa. Así mesmo poderá Vde. utilizar calquera outro recurso que estime pertinente e exerce-las accións que procedan diante da xurisdición competente. Vedra, 30 de setembro de 2010 O ALCALDE ACCTAL., Eloy J. Iglesias López Por encargo do Excmo. Concello de Vedra, redáctase o presente PLAN ESPECIAL DE MELLORA DO NUCLEO DE CIMADEVILA que ten como finalidade exclusiva o reaxuste parcial de aliñacións. O presente plan redactase ao amparo do artigo 72.2 da lei 9/2002 do 30 de Decembro, coas modificacións introducidas nela pola lei 2/2010 do 25 de Marzo. O núcleo afectado é o de Cimadevila, emprazado na parroquia de San MIguel de Sarandón, no Concello de Vedra. O presente Plan Especial redáctase a iniciativa do Concello de Vedra. Sabine Elena Nicoleta Kanteye Rossique, arquitecto municipal do Concello de Vedra, colexiado coag nº 2958. O Concello de Vedra ten Plan Xeral de Ordenación Municipal vixente, aprobado polas ordes do 30 de xaneiro e de 8 de maio de 2007 dictadas pola Conselleira de Política Territorial, Obras Públicas e Transporte. O antedito P. X. O. M. establece a ordenación detallada das aliñacións oficiais do núcleo de Cimadevila no Plano de Ordenación 2, paxina 10, folla 13. Neste plano figura un camiño dun ancho medio de tres metros e cunha largura acoutada entre aliñacións de 10 metros, que morre nun estreitamento consolidado de aproximadamente dous metros e deriva a un rueiro que se estreita ata os 5,40 m. Ademais a aliñación grafiada deixa fora de ordenación unha edificación tradicional para crear un “fondo de saco” sen utilidade. De todo o anteriormente exposto dedúcese a necesidade de reaxustar esa aliñación, de xeito que o ancho do vial sexa proporcional aos estreitamentos nos que desemboca e de que se axuste á edificación existente, xa que non se precisa ampliar o vial nese tramo. Perséguese co presente Plan a mellora da circulación dos viais públicos neste núcleo, xa que unha ordenación mais racional favorecerá a execución material da mesma tanto pola vía da cesión voluntaria como da expropiación, o que resulta do interés xeral e redundará no ben común. É o sinalado no plano anexo, sendo parcial e restrinxido, limitándose ao reaxuste dunha aliñación no camiño con referencia catastral 15090A506090650000AY (polígono 506, parcela 9065). As parcelas afectadas pola aliñación a reaxustar teñen as seguintes referencias catastrais: 1.15090A506008900000AX 2.15090A506008890000AJ 3.000502000NH43C0000DE 4.000502100NH43C0000XE En plano anexo grafiase a ordenación vixente e a ordenación proposta: reaxústase a aliñación norte do antedito vial, quedando unha distancia entre aliñacións de SETE metros. A aliñación reaxustada queda emprazada a 5,50 m do eixo do camiño actual, cumpríndose o mínimo de catro metros que establece o artigo 29. f) da Lei 9/2002. O reaxuste respecta tamén a edificación existente, por tratarse dunha aliñación consolidada que non precisa ser modificada. O presente Plan limitase ao reaxuste dunha aliñación e: a) Non establece novos usos ou ordenanzas b) Non incrementa a edificabilidade nin a ocupación c) Non prevé a apertura de novas vías d) Non altera as alturas máximas permitidas e) Non parcela solo f) Non reclasifica solo O presente plan redactase ao amparo do artigo 72.2 da lei 9/2002 do 30 de Decembro, coas modificacións introducidas nela pola lei 2/2010 do 25 de Marzo.1. Estes plans especiais terán por finalidade completar a ordenación detallada dos núcleos rurais que o plan xeral lle diferise, así como facer fronte á complexidade urbanística sobrevida neles cando se dean os indicadores que o plan xeral fixase respecto diso No caso de que prevexa no núcleo rural actuacións integrais non previstas polo plan xeral, non poderá modificar as determinacións deste ás que se refire o artigo 56º.2. a) desta lei; deberá delimitar os correspondentes polígonos e garantir a integración da actuación coa morfoloxía, os servizos e as características do tipo básico ao que pertenza o núcleo no que se insira, como tamén determinar as reservas de solo para dotacións públicas e para aparcadoiros na proporción mínima establecida no artigo 47º.2 dela. En todo caso, será aplicable a limitación de densidade prevista no seu artigo 56º.1. e), así como a prohibición de prever actuacións integrais nos núcleos histórico-tradicionais ou nas áreas delimitadas como tales nos núcleos complexos.2. Tamén poderá redactarse un plan especial de mellora do núcleo rural coa exclusiva finalidade de completar o trazado da súa rede viaria e a sinalización de aliñacións e rasantes ou para asegurar a existencia de redes de dotación de servizos suficientes.3. O ámbito de cada plan especial abarcará a totalidade ou parte dos terreos comprendidos na delimitación do núcleo rural respectivo.4. Os núcleos rurais situados dentro do perímetro dunha zona de concentración parcelaria serán obxecto de reordenación por parte do concello a través dos correspondentes plans especiais de ordenación de núcleo rural. Para os efectos de obter unha rede viaria uniforme, a dita reordenación levarase a cabo de forma coordinada coa concentración parcelaria e respectando, en todo caso, o proxecto e a execución das infraestruturas inherentes ao referido proceso concentrador, para o cal o concello deberá remitirlle á consellaría competente en materia de agricultura o citado plan de ordenación. A Xunta de Galicia poderá establecer cos concellos os convenios necesarios para levar a cabo as citadas actuacións.1. A tramitación dos plans especiais de ordenación do núcleo rural correspóndelle ao órgano municipal competente.2. A aprobación inicial adoptaraa o órgano que o formulase, someténdoo a información pública polo prazo dun mes, mediante anuncio que será publicado no Diario Oficial de Galicia e en dous dos xornais de maior difusión na provincia.3. Simultaneamente notificaráselles individualmente a todas as persoas propietarias dos terreos afectados que figuren como titulares no catastro, debendo figurar a relación na documentación do plan especial. Durante o mesmo tempo no que se realiza o trámite de información pública, a administración municipal deberá solicitar das administracións públicas competentes os informes sectoriais que resulten preceptivos, que deberán ser emitidos no prazo máximo dun mes, agás que a lexislación sectorial sinale outro prazo.4. Cumpridos os trámites precedentes, o concello procederá á súa aprobación definitiva.5. No suposto dos plans especiais aos que se refire o artigo 72º.2 desta lei, a súa tramitación axustarase ao previsto no seu artigo 86º.2.2. Os estudos de detalle serán aprobados inicialmente polo órgano municipal competente e sometidos a información pública polo prazo mínimo de vinte días mediante anuncio que se publicará no Diario Oficial de Galicia e nun dos xornais de maior circulación na provincia. Á vista do resultado da información pública, o órgano municipal aprobaraos definitivamente coas modificacións que resulten pertinentes. En Vedra a 08 de xuño de 2010. Fernando Faya Martínez Arquitecto municipal INDICE DE PLANOS 01. EMPRAZAMENTO, ESTADO ACTUAL DO PLANEAMENTO VIXENTE E ORDENACION PROPOSTA”